OpenLLM-France/wikimedia huggingface dataset:
# Teloschistes chrysophthalmus

Teloschistes chrysophthalmus és un liquen fruticulós de la família Teloschistaceae, propi de les regions mediterrànies d'arreu del món. Es tracta d'una espècie fàcil de reconèixer, que no es presta a ser confosa amb altres líquens de Catalunya.

## Descripció

Aquest liquen, de coloració gris groguenc o verd groguenc en la cara superior i blanc en la inferior, té un tal·lus molt ramificat que arriba a amidar 2,5 cm d'alt. Els apotecis, lecanorins, són grans, taronges i amb forma de copa plana, que estan sobre unes parts de tal·lus que s'esfilagarsen en fibres fines o lacínies, tot donant a l'apoteci un aspecte estrellat. El fotobiont és una alga del gènere Trebouixa. Mostra preferència per zones relativament càlides, seques i eutrofitzades, instal·lant-se amb freqüència sobre branques ben il·luminades d'arbres (preferentment coníferes i quercínees) i arbusts. Aquest liquen, tot i que és fàcilment distingible, en alguns contextos es podria confondre amb Evernia prunastri, Anaptychia ciliaris, espècies del gènere Ramalina o espècies del gènere Usnea. A partir de tests químics es pot facilitar la seva identificació. El tal·lus i els apotecis es tornen de color pòrpora en aplicar-hi la solució K+ (hidròxid de potassi al 10-20% de concentració).

## Distribució

Aquesta espècie es dona especialment en les zones mediterrànies, però també la trobem distribuïda de forma dispersa arreu de les zones atlàntiques i sub-atlàntiques d'Europa central. Conegut també a Amèrica del Nord i diversos països d'Amèrica del Sud. És un liquen localment freqüent a la part mediterrània d'Espanya i més rar en el litoral cantàbric. Aquest liquen ha estat citat en diversos treballs fets a diferents parts de Catalunya.

## Referències

* ↑ «Catalogue of life». [Consulta: 27 maig 2010].
* ↑ «Teloschistes chrysophthalmus (L.) Th. Fr. 1861». Encyclopedia of Life.
* ↑ «La Roureda - El Medi Natural del Bages». Institució Catalana d'Història Natural. Arxivat de l'original el 2019-01-09. [Consulta: 8 gener 2019].
* 1 2 Wirth, Volkmar. Líquenes, musgos y hepáticas (en espanyol). Ediciones Omega, 2004. ISBN 84-282-1266-X.
* 1 2 Calatayud,V., Sanz, M.J., Sánchez. Guía de líquenes epífitos. Organismo Autónomo de Parques Nacionales, 1991
* ↑ Giralt, Mireia. Líquens epífits i contaminació atmosfèrica a la plana i les serralades litorals tarragonines. Institut d'Estudis Catalans, 2006
* ↑ Boqueras, Montserrat.Líquens epífits i fongs liquenícoles del sud de Catalunya: flora i comunitats. Institut d'Estudis Catalans, 2000
* ↑ Longán Seminago, Àngels. Els líquens epífits com a indicadors de l'estat de conservació del bosc mediterrani: proposta metodològica per als alzinars de Catalunya. Institut d'Estudis Catalans, 1996
# Frank Heller

Frank Heller fou el pseudònim de l'escriptor suec Gunnar Serner (20 de juliol de 1886 - 14 d'octubre de 1947). Va escriure una sèrie de llibres de sobre les transaccions de negocis tèrbols en un entorn internacional. Les seves obres més conegudes es referien de manera recurrent a Philip Collin, qui era alhora un detectiu i un lladre.

## Bibliografia

* The Emperor's Old Clothes, 1923 New York
* The Marriage of Yussuf Khan, Crowell New York 1923, Hutchinson & Co London 1924
* The Chinese Coats, London 1924
* The Grand Duke's Finances
* The Perilous Transactions of Mr. Collin, 1924
* The London Adventures of Mr. Collin, 1923
* Mr. Collin is Ruined, 1925
* The Strange Adventures of Mr. Collin, Crowell New York 1926
* The Thousand and Second Night, An Arabesque. Williams & Norgate, London, 1926
* Lead Me into Temptation, Crowell New York 1927
* Twilight of the Gladiators, 1944
La pel·lícula de F. W. Murnau Les Finances del Gran Duc (alemany: Die Finanzen donis Großherzogs) es basa en el mateix nom.

## Enllaços externs

* Arxivat 2012-10-14 a Wayback Machine. Obres de Frank Heller a WorldCat
# Makalata macrura

Makalata macrura és una espècie de mamífer rosegador de la família de les rates espinoses. Viu al Brasil, l'Equador i el Brasil. Es tracta probablement d'un animal folívor. Els seus hàbitats naturals són els boscos i qualsevol altra zona amb cobricel. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Patton, J.; Catzeflis, F.; Weksler, M.; Percequillo, A. Makalata macrura. UICN 2008. Llista Vermella d'espècies amenaçades de la UICN, edició 2008, consultada el 25 febrer 2015.
# Brilliance of the Seas

El Brilliance of the Seas és un vaixell de passatgers de la companyia de creuers Royal Caribbean International. Acabat de construir l'any 2001 per Meyer Werft, a Papenburg, Alemanya. Navega amb bandera de Bahames. Té eslora de 292 m, mànega de 32.8 m, amb 12 cobertes. Nominalment accepta 2501 passatgers i 859 tripulants. El desembre de 2010 va patir un incident amb una tempesta a l'entrada del port d'Alexandria, Egipte, durant un creuer de 12 dies que havia sortit de Barcelona.

## Vegeu també

* Llista de vaixells de creuers

## Referències

* ↑ ROYAL CARIBBEAN CRUISES LTD. «Form 8-K 2014-12-12». EDGAR. United States Securities and Exchange Commission. [Consulta: 31 març 2016].
* ↑ Ward, Douglas. Berlitz Complete Guide to Cruising & Cruise Ships. Singapore: Berlitz, 2005. ISBN 978-981-246-510-8.
* ↑ «www.fairplay.co.uk - Cruise injury count rockets», 18-12-2010. Arxivat de l'original el 2012-07-30. [Consulta: 18 desembre 2010].
* ↑ «Passengers on nightmare cruise get full refund». msnbc.com.

## Enllaços externs

* Lloc web oficial
* Localització del Brilliance of the Seas a Google Maps
# Brime de Sog

Brime de Sog és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 297 | 266 | 237 | 215 |
# Brachirus annularis

Brachirus annularis és un peix teleosti de la família dels soleids i de l'ordre dels pleuronectiformes que es troba a les costes del nord-oest d'Austràlia i Japó. Va ser descrit pel zoòleg americà Henry Weed Fowler el 1934.

## Referències

* ↑ Luna, Susan M.; Kesner-Reyes, Kathleen. «Brachirus annularis Fowler 1934 Annular sole» (en anglès). Fishbase.
* ↑ Fowler, Henry W. «Descriptions of New Fishes Obtained 1907 to 1910, Chiefly in the Philippine Islands and Adjacent Seas». Proceedings of the Academy of Natural Sciences of Philadelphia, 85, 1933, pàg. 233-367. ISSN: 0097-3157.
# Unió Democràtica Lahu

La Unió Democràtica Lahu (en birmà: လားဟူဒီမိုကရက်တစ်အစည်းအရုံး) és un grup polític insurgent Lahu de Myanmar. Va signar l'alto el foc nacional amb el govern de Myanmar el 13 de febrer de 2018. L'UDL forma part del Consell Federal de les Nacionalitats Unides i la seva coalició militar, l'Exèrcit Federal Unit.

## Referències

* ↑ «2 groups join Myanmar government’s peace process».
* ↑ «New Mon State Party and Lahu Democratic Union sign NCA | Myanmar President Office», 29-03-2018. Arxivat de l'original el 2018-03-29. [Consulta: 8 setembre 2021].
* ↑ «NCA signing ceremony for NMSP, LDU to take place on 13 Feb | Mizzima Myanmar News and Insight», 20-03-2021. Arxivat de l'original el 2021-03-20. [Consulta: 8 setembre 2021].
* ↑ «UNFC » Myanmar Peace Monitor» (en anglès americà), 06-06-2013. [Consulta: 8 setembre 2021].
# Olímpia (desambiguació)

«Olímpia» té aquests significats:
* Olímpia, lloc de l'antiga Grècia on es disputaven els Jocs Olímpics
* Olímpia de l'Epir, esposa de Filip II de Macedònia i mare d'Alexandre el Gran
* Olímpia de l'Epir o Olimpíada de l'Epir, princesa de l'Epir, filla de Pirros
* Olímpia (pintora), pintora de l'antiga Grècia, una de les sis artistes de l'antiguitat
* Olímpia la diaconessa, santa del cristianisme
* Olímpia de Larisa o Olimpíada de Larisa, esposa de Demetri el Bell
* Club Olimpia, club de futbol paraguaià

## Vegeu també

* Olympia
* Olimpíada (desambiguació)
# Pont de Capella

* Per a altres significats, vegeu «pont de la Capella (Espot)».
El pont de Capella és un pont medieval que travessa el riu Isàvena al costat del poble de Capella (Ribagorça). És un pont de sis arcs i de dimensions notables, amb una llargada total de 96 metres, una amplada de 2,75 metres (més sobre les piles) i un arc central de 20 metres de llum i 10 d'altura sobre el riu. Els altres arcs (tres a la riba dreta, a l'oest, i dos a la riba esquerra) són de mida decreixent a mesura que s'allunyen de l'arc central, de manera que el tauler té un perfil en esquena d'ase, accentuat pels darrers arcs de cada banda que són rebaixats. Les piles són prismàtiques amb esperons a banda i banda.
La datació és incerta per manca de documentació, però per les seves característiques es considera de finals del romànic, entre els segles XII o XIII i XIV.

## Referències

* 1 2 3 4 5 Ribagorça. Catalunya Romànica. Barcelona: Enciclopèdia Catalana, 1997, pag. 355 Volum XVI. ISBN 84-412-2511-7.
* 1 2 3 «Puente de Capella». BUSCADOR - Patrimonio Cultural de Aragón. Govern Aragonès. [Consulta: 17 octubre 2014].
# Terratrèmol de la Mar Uruguaiana de 1988

El terratrèmol de la Mar Uruguaiana (conegut oficialment en castellà com a Terremoto del Mar Uruguayo o Terremoto del Mar territorial Uruguayo) es va produir el 26 de juny de 1988 a les 6.24.23 UTC-3, amb una magnitud de 3,9 en l'escala de Richter. El seu epicentre va estar en 36° 55′ 0″ S, 53° 05′ 0″ O﻿ / ﻿36.91667°S,53.08333°O﻿ / -36.91667; -53.08333, el seu hipocentre a 30 quilòmetres de profunditat, a 140 km al sud-oest de Maldonado i a 270 km a l'est de Buenos Aires, Argentina.
L'Observatori Sismològic de la Universitat de Brasília, mitjançant la xarxa sismogràfica instal·lada en l'àrea de la Presa d'Itaipú va rescatar les dades precedents sobre l'esdeveniment. Va afectar lleument a les poblacions de la costa riuplatenca, especialment a les ciutats de Maldonado i de Montevideo. No va produir danys.
Va haver dos antecedents de sismes en la zona. El primer i el més antic del qual es té constància, va ocórrer al Riu de la Plata el 1848. El segon data de 1888.

## Referències

* ↑ Benavídez Sosa, A. Terremotos en el Río de la Plata. Instituto Panamericano de Geografía e Historia, Revista Geofísica 43, juliol-desembre 1995, pàg. 53-66.
# Léninski (Khopiórskaia)

* Per a altres significats, vegeu «Léninski».
Léninski - Ленинский (rus) - és un khútor del krai de Krasnodar, a Rússia. Es troba a la vora dreta del Txelbas, davant de Nekhvorosxanski. És a 37 km al sud-est de Tikhoretsk i a 126 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessibles des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Brachirus elongatus

Brachirus elongatus és un peix teleosti de la família dels soleids i de l'ordre dels pleuronectiformes que es troba a l'estuari del Mekong.

## Referències

* ↑ The Taxonomicon (anglès)
* ↑ FishBase (anglès)
# Marconi Stallions FC

El Marconi Stallions Football Club és un club de futbol semi professional australià de la ciutat de Sydney.

## Història

El Club Marconi fou un club social i esportiu fundat per immigrants italians l'any 1956 a Sydney. El nom del club fa referència a l'inventor italià Guglielmo Marconi. La secció de futbol aparegué dos anys més tard. Durant els anys setanta esdevingué un dels clubs de futbol més potents de la ciutat de Sydney.

## Palmarès

* Lliga australiana de futbol:
** 1979, 1988, 1989, 1992–93
* Copa australiana de futbol:
** 1980

## Referències

* 1 2 3 «Sixty Years Young». Arxivat de l'original el 2020-08-13. [Consulta: 8 març 2020].
* ↑ Alic, Dijana. «Shifting Grounds: Identity Politics and Sydney's Ethnic Clubs», 03-07-2013. Arxivat de l'original el 4 març 2016. [Consulta: 30 novembre 2015].
* ↑ «Australia - List of Champions». RSSSF. [Consulta: 1r setembre 2023].
* ↑ «Australia - List of Cup Winners». RSSSF. [Consulta: 1r setembre 2023].
# Portada/article desembre 3
## Escultura etrusca

L'escultura etrusca va ser una de les expressions artístiques més importants del poble etrusc, el qual va habitar la regió del nord i centre d'Itàlia aproximadament entre els segles IX i I aC. El seu art derivava, en gran part, de l'art grec, però també es va desenvolupar amb moltes característiques pròpies.
# Ulu Muar

Ulu Muar (o simplement Muar o Moar) abans Ulu Pahang (que vol dir Pahang Interior), fou un estat de Negeri Sembilan sorgit a la meitat del segle xviii sota sobirania de Johol. La capital fou Batu Rikir. Els sobirans portaven el títol de Datuk Penghulu Luak Ulu Muar. Es coneixen els sobirans fins a 1966 però no les dades de regnat excepte alguna aïllada.

## Llista de sobirans

* Datuk Naam bin Khatib Akhir
* Datuk Mindek
* Datuk Mopeng
* Datuk Ajong
* Datuk Jaalam
* Datuk Talun
* Datuk Bongkok Abdul Malik vers 1824-1839
* Datuk Sidin
* Datuk Hashim
* Datuk Jailani vers 1966

## Referències

* Governants d'Ulu-Muar
# Oléiniki

Oléiniki - Олейники (rus) - és un poble de l'óblast de Bélgorod, a Rússia. El 2010 tenia 191 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Fucoxantina

La fucoxantina és una xantofil·la de fórmula C$_{42}$H$_{58}$O₆. Es troba com un pigment accessori en els cloroplasts de les algues brunes i la majoria dels heteroconts, donant-los un color marró o color verd oliva. La fucoxantina absorbeix la llum sobretot en el blau-verd a la part groc-verd de l'espectre visible, amb un pic al voltant de 510-525 nm per diverses estimacions i absorbir de manera significativa en el rang de 450 a 540 nm. Alguns estudis metabòlics i nutricionals realitzats en rates i ratolins a la Universitat de Hokkaido indiquen que la fucoxantina promou la crema de greixos en les cèl·lules del teixit adipós blanc, augmentant l'expressió de termogenina. A partir de 2008, no hi ha estudis en humans publicats, per la qual cosa queda per veure si és de qualsevol valor en l'obesitat humana].

## Referències

* Maeda H., Hosokawa M., Sashima T., Funayama K., Miyashita K. "Fucoxanthin from edible seaweed, Undaria pinnatifida, shows antiobesity effect through UCP1 expression in white adipose tissues". Biochem Biophys Res Commun. 1 de juliol de 2005;332(2):392-7. PubMed
# Lophostemon confertus

Lophostemon confertus (sin. Tristania conferta) és un d'arbre perennifoli nadiu d'Austràlia. El seu rang de distribució original a Austràlia va del nord de Nova Gal·les del Sud a l'est i la costa de Queensland però s'usa com a arbrat viari a Sydney, Melbourne, Perth i altres ciutats a l'Austràlia oriental. L'espècie fou formalment descrita l'any 1812 pel botànic escocès Robert Brown, basant-se en materials botànics recollits a la regió del riu Hunter a Nova Gal·les del Sud. Brown va anomenar l'espècie Tristania confertia. L'espècie va ser transferida al gènere Lophostemon el 1982.
A la natura el seu rang d'hàbitats va dels ecotons de bosc humit obert i la selva humida, on pot assolir alçades de 40 metres o més, als puigs costaners on adquireix un hàbit baix i tallat pel vent. Té una capçada en forma de cúpula i un fullatge molt dens verd fosc, fulles coriàcies i per això proporciona més ombra que els eucaliptus.
És usat com a arbre de carrer, a causa de la seva resiliència a les malalties i a les plagues, a la seva alta tolerància al boirum, la sequera i el poc reg. Sovint requereix de poda per a acomodar-se a les línies elèctriques aèries, però suporta la poda bastant bé. Dins forma és utilitzat com a substitució per Cinnamomum camphora, ja que té un baix potencial per a dispersar-se pel medi. L'arbre és un dels més resistents i reeixits a l'àrea metropolitana de Sydney i en qualsevol altre lloc.

## Notes

* ↑ Lophostemon confertus.
* ↑ «Atlas of Living Australia».
* ↑ Australian Plant Name Index (APNI), IBIS database. Centre for Plant Biodiversity Research, Australian Government.. Tristania conferta R.Br.. Australian Plant Name Index (APNI), IBIS database. Centre for Plant Biodiversity Research, Australian Government..
* ↑ «Friends of the Urban Forest». Arxivat de l'original el 2019-08-11. [Consulta: 11 agost 2019].
* ↑ «Shire of Yarra Ranges, Streetscape Strategy». Arxivat de l'original el 2012-03-27. [Consulta: 2 octubre 2012].
# Marcos Abarrategui

Marcos Abarrategui (Vitòria, s. XIX) va ser un artista plàstic, ferrer i cisellador basc.
Segons Manuel Ossorio va ser un dels pocs artistes hereu de la tradició dels ferrers i ciselladors Yepes, Rodríguez i Villalpando. A banda d'obres menors, és autor dela via sagrada o reixa de bronze i ferro que hi ha entre el presbiteri i el cor de la catedral de Saragossa, que va ser treballada per Abarrategui a les fàbriques de Vitòria, una obra que va tenir un cost de 20.000 morabatins i que va ser considerada d'un gust exquisit a l'època.

## Referències

* ↑ «Abarrategui, Marcos». Auñamendi Eusko Entziklopedia. Fondo Bernardo Estornés Lasa. [Consulta: 9 octubre 2022].
* 1 2 Ossorio y Bernard, Manuel. Galeria biográfica de artistas españoles del siglo XIX (en castellà). Madrid: Moreno y Rojas, 1883-1884, p. 3.
* ↑ Guía de Zaragoza ó sea breve noticia de las antigüedades, establecimientos públicos, oficinas y edificios que contiene (en castellà). Saragossa: Vicente Andrés, 1860, p. 361.
# Problema del primer món

Un problema del primer món és un inconvenient que resulta complicat o problemàtic des d'un punt de vista d'aquells que resideixen als països més desenvolupats (és a dir, del primer món) però que semblen ximpleries en comparació als problemes als quals s'enfronten els habitants del tercer món o fins i tot del segon món.
L'expressió es fa servir sovint amb desdeny enfront dels qui es queixen dels seus problemes quotidians al primer món. No obstant això, també és un concepte tractat per intel·lectuals i economistes en l'estudi de les relacions entre el primer, el segon i el tercer món.
Exemples quotidians serien tenir una mala cobertura en el telèfon mòbil, una baixa bateria, una velocitat ineficient d'Internet o perdre un dels dos auriculars sense fil.

## Referències

* ↑ http://www.pkarchive.org/trade/harvard.html
* ↑ Roy, Ananya «Paradigms Of Propertied Citizenship: Transnational Techniques of Analysis». Urban Affairs Review, 38, 4, 01-03-2003, pàg. 463–491. Arxivat de l'original el 2013-11-12. DOI: 10.1177/1078087402250356 [Consulta: 25 gener 2012]. «Increasingly, Third World solutions are being brought to bear on First World problems»

## Enllaços externs

* «Problemes del primer món» Arxivat 2015-10-26 a Wayback Machine., sèrie de tires còmiques publicades en el suplement de Moda del periòdic espanyol El País
* Els problemes del primer món, no són problemes. Vídeo protagonitzat pels nens i nenes de l'Orfenat de Sant Roque (Moçambic)
# Lophostoma

Lophostoma és un gènere de ratpenats nadiua de Centreamèrica i Sud-amèrica.

## Taxonomia

* L. aequatorialis
* Ratpenat d'orelles rodones del Brasil (Lophostoma brasiliense)
* Ratpenat d'orelles rodones de Carriker (Lophostoma carrikeri)
* Ratpenat d'orelles rodones de Davis (Lophostoma evotis)
* L. kalkoae
* Ratpenat d'orelles rodones de Schulz (Lophostoma schulzi)
* Ratpenat d'orelles rodones de D'Orbigny (Lophostoma silvicolum)

## Referències

* ↑ Lophostoma a Mammal Species of the World (MSW) (anglès)

## Bibliografia

* Theodore H. Flemming, 2003. A Bat Man in the Tropics: Chasing El Duende.
* Eisenberg, J.F.; Redford, K.H. 1999. Mammals of the Neotropics, Volume 3: The Central Neotropics: Ecuador, Peru, Bolivia, Brazil. University of Chicago Press.
* Louise H. Emmons and François Feer, 2000. Neotropical Rainforest Mammals.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Lophopogon

Lophopogon és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* L. tridentatus (Roxb.) Hack.
# Maggie Mac Neil

Hannah Margaret McNair Mac Neil, més coneguda com a Maggie Mac Neil (Jiujiang, Xina, 26 de febrer de 2000) és una nedadora canadenca.
Especialista en estil lliure, va assolir dues medalles als Jocs Olímpics d'Estiu de 2020 a Tòquio: una medalla d'argent el 24 de juliol de 2021 als relleus 4x100m lliures i una medalla d'or l'endemà als 100 metres papallona.

## Palmarès internacional

Jocs Olímpics :
| Any | Indret | Medalla | Competició |
| 2020 (2021) | Tòquio ( Japó) | 1 | 100 m papallona |
| 2020 (2021) | Tòquio ( Japó) | 2 | 4×100 m lliures |
| Campionats del Món de natació ||||
| Any | Indret | Medalla | Competició |
| 2019 | Gwangju ( Corea del Sud) | 1 | 100 m papallona |
| 2019 | Gwangju ( Corea del Sud) | 3 | 4×100 m lliures |
| 2019 | Gwangju ( Corea del Sud) | 3 | 4×100 m estil combinat |

## Referències

* ↑ «Daley i Lee, Titmus i McNeil revolucionen les piscines de Tòquio» (en català). Diari de Barcelona, 26-07-2021. [Consulta: 26 juliol 2021].
# Los apuros de Octavio

Los apuros de Octavio va ser una pel·lícula muda espanyola rodada a Barakaldo (Biscaia) el 1926 escrita, dirigida i produída pels germans Mauro i Víctor Azkona a través de la seva productora Producciones Azkona.

## Sinopsi

Octavio es casa avui, però ha passat la nit de gresca i s'aixeca tard. S'empolaina adequadament però de camí cap el casori li cau un pot de pintura al damunt. Finalment aconsegueix trobar una tintoreria i compra un anell just abans d'arribar a l'església. Tota la pel·lícula és farcida d'anuncis dels productes que utilitza Octavio (maquineta d'afaitar, tintoreria, bugadaria, joieria).

## Actors

* Secundino Fernández
* Luis San Gregorio el nen
* Mirinda Cocote

## Referències

* ↑ "Los apuros de Octavio", primera película publicitaria, bilbao.eus

## Enllaços externs

* Los apuros de Octavio a YouTube
# Lèmur mostela de Mittermeier

El lèmur mostela de Mittermeier (Lepilemur mittermeieri) és un lèmur de la família Lepilemuridae descrit recentment. Com tots els lèmurs, és endèmic de Madagascar.
L'epítet específic és en honor de Russell Mittermeier, president de la Unione Internazionale per la Conservazione della Natura (IUCN), per la seva contribució a la conservació de la natura a Madagascar.

## Referències

* ↑ Rabarivola et al. «Cytogenetic and molecular characteristics of a new species of sportive lemur from northern Madagascar». Lemur News 2006; 11:45-49.
# Lèmur mostela d'Ankarana

El lèmur mostela d'Ankarana (Lepilemur ankaranensis) és un lèmur mostela endèmic de Madagascar. És una de les espècies més petites de lèmurs mostela, amb una llargada total d'uns 53 cm, dels quals 25 cm pertanyen a la cua. Pesa aproximadament 750 grams. Viu al nord de l'illa, a boscos de plana secs d'Ankarana, Andrafiamena i Analamerana, així com al bosc montà de la Montagne d'Ambre.

## Referències

* 1 2 Mittermeier, Russell [et al]. Lemurs of Madagascar, Second Edition, 2006, p. 204.